AIŠKINAMASIS RAŠTAS

Dėl uždarosios akcinės bendrovės „Molėtų švara“ 2016 m. finansinių ataskaitų rinkinio tvirtinimo ir pelno (nuostolių) paskirstymo

**1. Parengto tarybos sprendimo projekto tikslai ir uždaviniai**

Molėtų rajono savivaldybė UAB „Molėtų švara“ (toliau – Bendrovė) valdo 1 500 000 (100 proc.) paprastųjų vardinių 0,29 euro vertės akcijų, kurių nominali vertė 435 000 Eur.

Vadovaudamasi Lietuvos Respublikos akcinių bendrovių įstatymo 34 straipsnio 8 dalimi, UAB „Molėtų švara“ valdyba 2017 m. balandžio 11 d. pateikė visuotiniam akcininkų susirinkimui Bendrovės 2016 m. audituotą metinių finansinių ataskaitų rinkinį, pelno (nuostolių) paskirstymo projektą ir Bendrovės metinį pranešimą.

Nepriklausomo auditoriaus nuomonė: finansinės ataskaitos visais reikšmingais atžvilgiais teisingai pateikia Bendrovės 2016 m. gruodžio 31 d. finansinę būklę ir tą dieną pasibaigusių metų finansinės veiklos rezultatus.

2016 metų pradžioje Bendrovė turėjo 13 704 Eur pelno, ataskaitinius finansinius metus užbaigė turėdama 5 269 Eur grynojo pelno. 115 000 Eur pervedama iš rezervų. Paskirstytinas pelnas– 133 973 Eur. Planuojama pelno dalį – 15 000 Eur - paskirti į kitus rezervus ir naudoti darbuotojų skatinimui, labdarai bei 100 000 Eur skirti investicijoms – pirkti komunalinę įrangą. Nepaskirstytasis pelnas ataskaitinių finansinių metų pabaigoje, perkeliamas į kitus finansinius metus – 18 973 Eur.

Bendrovei 2016 metams buvo nustatyti šie tikslai:

1. Reorganizuoti atliekų tvarkymo sistemą:

1.1. Gyventojai aprūpinti 3300 komplektais rūšiavimo konteineriais individualioms namų valdoms.

1.2. Diferencijuota kainodara įvedus dvinarę įmokos sistemą.

2. Įdiegti abonentų apskaitos informacinių technologijų sistemą.

Įdiegtos logistikos bei abonentų apskaitos, transporto valdymo programos.

1. Įvesti dvinarės įmokos tarifą už atliekų tvarkymą.

Pradėta įgyvendinti dvinarė sistema, įvedami duomenys.

1. Įsigyti spec. technikos miesto erdvių tvarkymo darbams atlikti.

Per 2016 metus bendrovė įsigijo ilgalaikio materialaus turto:

4.1. priekabą „Taurus“ (6 vnt.) – už 4,00 tūkst. eurų;

4.2. krovininį automobilį VW CRAFTER – 26,28 tūkst. eurų,

4.3. krūmapjovę STIHL FS 460C-E su trišakiu – 0,68 tūkst. eurų.

5. Tęsti daugiabučių namų modernizavimo darbus.

Labai sėkmingai baigtas 2 daugiabučių namų renovacijos darbų etapas.

1. 2016 m. siektinas finansinis veiklos rezultatas - 3 proc. pelningumas.

Gautas finansinis veiklos rezultatas - 9,6 tūkst. eurų pelnas, t. y. 0,78 proc. pelningumas.

Bendrovės direktorius už praėjusių metų veiklą atsiskaitė Savivaldybės vadovams. Bendrovės veikla įvertinta gerai.

2017 metais Bendrovė planuoja:

1. Įgyvendinti miesto senųjų bei naujųjų kapinių registravimo bei teritorijos skaitmeninimą.?
2. Iki 2017 metų pabaigos atnaujinti komunalinių atliekų surinkimo ir tvarkymo sutartis su visais atliekų turėtojais, visiškai sutvarkyti jų apskaitą pagal registro duomenis.
3. Užbaigti 2016 metais pradėtą darbą su logistikos bei abonentų apskaitos informacinių technologijų sistema.
4. Pagal poreikius papildomai įsigyti ir aprūpinti individualiomis rūšiavimo priemonėmis gyventojus, kurie nebuvo aprūpinti 2016 metais, atnaujinti susidėvėjusius bendrojo naudojimo mišrių atliekų konteinerius. Visose bendrojo naudojimo konteinerių pastatymo vietose pastatyti trūkstamus bendrojo naudojimo konteinerius rūšiuotoms atliekoms.
5. Tęsti pradėtų daugiabučių namų modernizavimo darbus, tuo pačiu rengtis ir dirbti su gyventojais dėl ateinančio modernizavimo etapo.

Parengto sprendimo projekto tikslas – patvirtinti Bendrovės 2016 m. audituotą metinių finansinių ataskaitų rinkinį ir paskirstyti 2016 m. pelną (nuostolius).

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas ir 3 dalies 9 punktas, 48 straipsnio 2 dalis;

Lietuvos Respublikos akcinių bendrovių įstatymo 20 straipsnio 1 dalies 9, 10 punktas, 24 straipsnio 1 dalis, 58 straipsnio 2 dalis, 59 straipsnio 1 ir 2 dalys;

[**Lietuvos Respublikos įmonių finansinės atskaitomybės įstatymo**](http://litlex.molsav.lt/LL.DLL?Tekstas=1?Id=50885&Zd=%C1MONI%D8%2BFINANSIN%CBS%2BATSKAITOMYB%CBS%2B%C1STATYMAS&BF=4#0txt)20 straipsnio 1 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės - vykdomi teisės aktai.

Neigiamų pasekmių nenumatoma.

**4. Priemonės sprendimui įgyvendinti**

Priimto sprendimo vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Uždaroji akcinė bendrovė „Molėtų švara“.